На основу члана 59. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 20. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон, 47/2018 и 111/2021- др. закон), члана 40. став 1. тачка 57. и члана 152. Статута општине Владичин Хан „Службени гласник Града Врања“, број 4/2019 и 28/2022) и члана 179. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023), Скупштина општине Владичин Хан на седници одржаној дана 26.10.2023. године, донела је

**РЕШЕЊЕ О ДАВАЊУ САГЛАСНОСТИ**

**НА ПРОГРАМ ПОСЛОВАЊА**

**ЈАВНОГ ПРЕДУЗЕЋА ЗА ВОДОСНАБДЕВАЊЕ И КАНАЛИЗАЦИЈУ „ВОДОВОД“ ВЛАДИЧИН ХАН**

1. Даје се сагласност на Програм пословања Јавног предузећа за водоснабдевање и канализацију „Водовод“ Владичин Хан за 2023. годину – измена 1, који је Надзорни одбор Јавног предузећа за водоснабдевање и канализацију „Водовод“ Владичин Хан донео на седници одржаној дана 20.10.2023. године.

2. Решење објавити у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-115/7/23-I**

**ПРЕДСЕДНИЦА,**

**Данијела Поповић**